Sentenza tal-Qorti Ġenerali tat-8 ta’ Settembru 2021 – Griesbeck vs Il-Parlament
(Kawża T-10/21) 1
(“Dritt istituzzjonali – Leġiżlazzjoni li tikkonċerna l-ispejjeż u l-allowances tal-Membri tal-Parlament – Allowance ta’ assistenza parlamentari  – Irkupru tas-somom indebitament imħallsa – Oneru tal-prova – Drittijiet tad-difiża – Żball ta’ evalwazzjoni – Proporzjonalità”)
Lingwa tal-kawża: il-Franċiż
Partijiet
Rikorrent: Nathalie Griesbeck (Ancy-sur-Moselle, Franza) (rappreżentanti: J.-L. Teheux, J.-M. Rikkers u G. Selnet, avukati)
Konvenut: Il-Parlament Ewropew (rappreżentanti: N. Görlitz, T. Lazian u M. Ecker, aġenti)
Suġġett
Talba bbażata fuq l-Artikolu 263 TFUE u intiża għall-annullament tad-Deċiżjoni tal-Bureau tal-Parlament tal-5 ta’ Ottubru 2020 li tikkonferma d-deċiżjoni tal-kwesturi tal-21 ta’ April 2020 li tiċħad l-ilment kontra d-deċiżjoni tas-Segretarju Ġenerali tal-Parlament tat-18 ta’ Ottubru 2019 dwar l-irkupru mir-rikorrenti tas-somma ta’ EUR 111 872.18 indebitament imħallsa bħala assistenza parlamentari, ta’ din id-deċiżjoni tas-Segretarju Ġenerali tal-Parlament u tan-nota ta’ debitu korrispondenti tal-24 ta’ Ottubru 2019.
Dispożittiv
Ir-rikors huwa miċħud.
Nathalie Griesbeck hija kkundannata, minbarra għall-ispejjeż rispettivi tagħha, għal dawk sostnuti mill-Parlament Ewropew.
____________
1     ĠU C 72, 1.3.2021.